Rhaglen am Panel Rhiantu Corfforaethol ar Dydd Mawrth, 7fed Medi, 2021, 10.00 o'r gloch
Cyfarfod Rhithiol wedi'i Ffrydio'n Fyw (Ar hyn o bryd, nid oes modd i'r cyhoedd fynychu'r cyfarfod), Panel Rhiantu Corfforaethol - Dydd Mawrth, 7fed Medi, 2021 10.00 o'r gloch
· Gofyn am ddiweddariad yng nghyfarfod y Panel ym mis Rhagfyr ynghylch cynnydd y grŵp cyfranogi, ac yn benodol mewn perthynas â chynyddu ei aelodaeth.
· Cadarnhau parodrwydd y Panel Rhiant Corfforaethol i gyfarfod â'r grŵp cyfranogi pan fydd hi'n briodol ac ar delerau y bydd y grŵp yn gyfforddus â nhw.
· Argymell bod Voices from Care Cymru, trwy Sioned Warren, yn cysylltu â'r Cyfarwyddwr Addysg, Sgiliau a Phobl Ifanc a/neu'r Uwch Reolwr Llesiant i sefydlu cyswllt ag ysgolion Ynys Môn.
· Cadarnhau Sioned Warren, Voices from Care Cymru, fel aelod sefydlog o'r Panel Rhiant Corfforaethol.
· Bod newyddlen yn cael ei chynhyrchu ddwywaith y flwyddyn i gofnodi materion o ddiddordeb o gyfarfodydd y Panel er budd y grŵp cyfranogi. Sioned Warren, Voices from Care Cymru, a Saul Ainsworth (Rheolwr Gwasanaeth Dros Dro – Diogelu) i gydweithio i ddrafftio'r newyddlen.
Cytunwyd i gymeradwyo'r materion allweddol a ganlyn a oedd yn codi o'r adroddiad, fel y nodwyd gan y Swyddogion Adolygu Annibynnol –
· Bod y cynnydd yn nifer yr adroddiadau a gyflwynwyd cyn yr Adolygiadau Plant sy'n Derbyn Gofal yn cael ei groesawu'n fawr;
· Bod angen i ymdrechion i sicrhau fod gan bob plentyn sy'n derbyn gofal asesiad cyfredol barhau, a bod yr Arweinydd Ymarfer yn goruchwylio ansawdd yr asesiadau, a
· Gwahodd y Rheolwr Gwasanaeth (Uned Ddiogelu ac Ansawdd) i gyfarfod nesaf y Panel ym mis Rhagfyr 2021 i gyflwyno Cynllun Datblygu y Swyddogion Adolygu Annibynnol.
· Cymeradwyo'r Datganiad o Ddiben Maethu fel y'i cyflwynwyd.
· Bod cyflawniadau'r Gwasanaeth Plant a Theuluoedd o ran datblygu cynlluniau creadigol ar gyfer darparu gwasanaethau'n cael eu cynnwys yn Adroddiad Perfformiad Blynyddol yr Awdurdod.
· Gofyn i Swyddogion ystyried ymhellach ffyrdd o dynnu sylw at gyflawniadau'r Gwasanaeth Plant a Theuluoedd.